**ROMÂNIA**

**JUDEŢUL VRANCEA**

**CONSILIUL JUDEŢEAN**

**HOTĂRÂREA nr. 155**

**din 11 august 2025**

**privind:** constituirea dreptului de trecere cu titlu gratuit asupra terenului identificat în C.F. 70881 Focșani în favoarea C.F. 70888 Focșani

**Consiliul Județean Vrancea,**

- **având în vedere** Nota si referatul Direcției Arhitect Șef – Serviciul Evidența Patrimoniului Public și Privat înregistrate sub nr. 201/2968/07.08.2025, respectiv nr. 201/2970/07.08.2025 prin care se propune aprobarea in cadrul ședinței extraordinare a unui proiect de hotărâre privind constituirea dreptului de trecere cu titlu gratuit asupra terenului identificat în C.F. 70881 Focșani în favoarea C.F. 70888 Focșani;

- **ținând cont de**:

- Hotărârea nr. 288 din 21 decembrie 2022 privind „Aprobarea documentației tehnice la faza Notă conceptuală pentru obiectivul de investiții „Campus profesional integrat, liceal și universitar”, județul Vrancea”;

- Hotărârea nr. 45 din 16 februarie 2023 privind „Aprobarea Temei de proiectare pentru obiectivul de investiții „Campus profesional integrat, liceal și universitar”, județul Vrancea”;

- Hotărârea nr. 47 din 2 martie 2023 privind „Aprobarea documentației tehnico-economice (faza Studiu de Fezabilitate) și a indicatorilor tehnico-economici pentru obiectivul de investiții “Campus profesional integrat, liceal și universitar județul Vrancea”;

- Hotărârea Consiliului Județean Vrancea nr. 104 din 05.06.2025 privind “Aprobarea Notei conceptuale și a Temei de proiectare pentru obiectivul de investiții „Lucrări de construire cale de acces către Campus profesional integrat liceal și universitar, județul Vrancea”;

- Hotărârea Consiliului Local al Municipiului Focșani nr. 15/31.01.2022 privind aprobarea raportului informării și consultării publicului nr.112496/15.11.2021 privind documentația P.U.Z. și aprobarea Planului Urbanistic Zonal „elaborare PUZ pentru introducerea în intravilan și reglementare urbanistică și S.F. în vederea construirii Spitalului Județean de Urgență Focșani – Județul Vrancea” – Municipiul Focșani, T. 80, P. 422/2, 424/1, număr cadastral 67775, pe terenul în suprafață de 172829 mp;

- Hotărârea Consiliului Local al Municipiului Focșani nr. 305/28.09.2023; privind aprobarea raportului informării și consultării publicului nr. 74106/21.07.2023 privind documentația P.U.Z. și aprobarea planului urbanistic zonal „PUZ – Campus profesional integrat, liceal și universitar, județul Vrancea” – intravilanul + extravilanul municipiului focșani, T. 80, P. 424/1, pe terenul identificat cu numărul cadastral 70888, în suprafață de 21000 m2;

- **luând act de** prevederile art. 617 ale Legii nr. 287/2009 privind Codul civil, cu modificările și completările ulterioare;

- **luând act de** raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;

**- în baza** art. 173 alin. (1), lit. c) și alin (4), lit. a) și art. 299 din O.U.G nr. 57/2019 privind Codul Administrativ, cu modificările și completările ulterioare;

**- în temeiul** art. 196 alin. (1), lit. a) din O.U.G nr. 57/2019 privind Codul Administrativ, cu modificările și completările ulterioare,

**HOTĂRĂŞTE:**

**Art.1** Constituirea dreptului de trecere cu titlu gratuit asupra terenului identificat în C.F. 70881 Focșani aferentă investiției “Spitalul Judeţean de Urgenţă Focşani – judeţul Vrancea” , în favoarea C.F. 70888 Focșani, aferentă investiției “Campus profesional integrat, liceal și universitar județul Vrancea” conform anexei la prezenta hotărâre.

**Art.2** Împuternicirea Președintelui Consiliului Județean Vrancea, să întreprindă demersurile necesare punerii în aplicare a prevederilor art. 1 al prezentei hotărâri.

**Art.3** Începând cu data prezentei orice alte dispoziții contrare își încetează aplicabilitatea.

**Art.4** Prevederile prezentei hotărâri vor fi comunicate celor interesaţi de secretarul general al judeţului, prin Serviciul administraţie publică, Monitor Oficial Local şi arhivă din cadrul Direcţiei juridice şi administraţie publică.

**Președintele**

**Consiliului Județean Vrancea**

 **Nicușor HALICI**

 **Contrasemnează,**

 **Secretar general al județului**

 **Raluca Dan**

**ROMÂNIA**

**JUDEȚUL VRANCEA Anexa**

**CONSILIUL JUDEȚEAN la Hotărârea nr. 155 din 11.08.2025**

**INDETIFICAREA TERENULUI IDENTIFICAT ÎN C.F. 70881 FOCȘANI PENTRU CARE SE CONSTITUIE DREPTUL DE TRECERE ÎN FAVOAREA C.F. 70888 FOCȘANI**



**Președintele**

**Consiliului Județean Vrancea**

**Nicușor HALICI**

 **Contrasemnează,**

**Secretar general al judeţului**

 **Raluca Dan**